Diari Oficial de la Generalitat Valenciana


Sumari del DOGV 1833, del 24-07-1992 (1992/825542)

ORDRE de 6 de juliol de 1992, de la Conselleria de Cultura, Educació i Ciència, per la qual es convoquen ajudes a la traducció i l'edició d'obres literàries al Valencià i del Valencià a d'altres idiomes.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/06/(1)/dof/vci/html**

### Dades del document

Número de DOGV
:   1833

Data del DOGV
:   24-07-1992

Secció del DOGV
:   DISPOSICIONS GENERALS

Número del document
:   1992/825542


Data del document
:   06-07-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de juliol de 1992, de la Conselleria de Cultura, Educació i Ciència, per la qual es convoquen ajudes a la traducció i l'edició d'obres literàries al valencià i del valencià a d'altres idiomes.  
La Generalitat Valenciana, d'acord amb el que estableix l'article 2 de l?Estatut d?autonomia de la Comunitat Valenciana, exerceix les funcions escaients per al desenvolupament i foment de les peculiaritats del poble valencià i per facilitar-ne l'accés als béns culturals. Es per això que el foment de la cultura és un dels objectius fonamentals de l'acció del govern de la Generalitat Valenciana.  
L'article 7 del mateix Estatut estableix l?oficialitat del valencià a la Comunitat Valenciana i atorga especial protecció i respecte a la recuperació del valencià.  
Així mateix, la Llei d'Us i Ensenyament del Valencià, a l'article 25, indica que la Generalitat Valenciana donarà suport a l?edició, desenvolupament i promoció del llibre valencià amb un tractament específic als impresos en valencià.  
A més a més, el Pla Triennal per a la Promoció de l?ús del Valencià, aprovat per acord del Govern valencià el 12 de març de 1990, preveu, a l'apartat 11.4.3, la concessió d'ajudes a la traducció i l?edició d'obres literàries al valencià i del valencià a altres idiomes.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Article primer  
Convocar ajudes a la traducció i l'edició d'obres literàries al valencià i del valencià a d'altres idiomes i aprovar les bases que regeixen aquesta convocatòria, les qual figuren com a annex I d'aquesta ordre.  
Article segon  
Aquestes ajudes, per un import de tres milions de pessetes (3.000.000 PTA), seran sufragades amb càrrec a la línia 401/000/92 del programa 422.50 del pressupost per a 1992 de la Generalitat Valenciana.  
DISPOSICIONS FINALS  
Primera  
Autoritze la Direcció General de Política Lingüística d'aquesta conselleria perquè, dins l?àmbit de les seues competències, adopte les resolucions necessàries per al desplegament i execució d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 6 de juliol de 1992.  
El Conseller de Cultura, Educació i Ciència,   
ANDREU LOPEZ I BLASCO  
 ANNEX I  
 Bases de la convocatòria de concessió d'ajudes a la traducció i  
 edició d'obres literàries al valencià i del valencià a d'altres idiomes.  
Primera  
Es convoquen ajudes a la traducció i edició d'obres literàries al valencià i del valencià a d'altres idiomes. El nombre i la qualitat queda supeditat a la qualitat i a l'interés dels projectes presentats, i sempre dins del límits que determinen els crèdits aprovats en el pressupost vigent.  
Segona  
Podran sol·licitar aquestes ajudes, utilitzant el model de sol·licitud que s'adjunta com a annex II a aquesta ordre, les editorials la seu de les quals es trobe o no a l'Estat Espanyol i que es comprometen a editar obres literàries en valencià i/o editar traduccions d'obres literàries del valencià a altres llengües, segons les condicions que s'especifiquen en les bases d'aquesta convocatòria.  
Tercera  
Per a la concessió d'aquestes ajudes es tindrà en compte:  
a) L'interés intrínsec de l'obra la traducció de la qual es proposa.  
b) Si l'obra ja ha estat traduïda a la mateixa llengua i també la qualitat de la traducció o traduccions de què ha estat objecte.  
c) Les garanties sobre la qualitat de la traducció.  
d) Les característiques de l'edició que es proposa.  
Quarta  
Són obligacions del beneficiari:  
a) Realitzar la traducció i edició de les obres literàries al valencià i del valencià a d'altres idiomes que fonamenta la concessió de l'ajuda.  
b) Acreditar davant la Conselleria de Cultura, Educació i Ciència la realització de l'edició abans del 30 de novembre de 1992. En casos excepcionals, per motius justificats, la Conselleria de Cultura, Educació i Ciència podrà ampliar aquest termini per un període no superior a un any.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat, procedents de qualsevol administració o ens públics o privats.  
Cinquena  
L'abonament de l'ajuda es realitzarà en pessetes i serà, com a màxim, l'equivalent a l'import fixat en el contracte del traductor. L'import de l'ajuda serà lliurat a l'editor que ho sol·licite a partir del moment en què l'obra siga editada, justificant l'edició amb l'enviament de tres exemplars de l'obra a la Conselleria de Cultura, Educació i Ciència.  
Sisena  
En els exemplars editats mitjançant les ajudes atorgades es farà constar, de forma expressa i en la llengua en què s'edita l'obra, la frase «Aquesta edició ha estat traduïda mitjançant una ajuda de la Conselleria de Cultura, Educació i Ciència de la Generalitat Valenciana».  
Setena  
La Conselleria de Cultura, Educació i Ciència, mitjançant la Direcció General de Política Lingüística, podrà exigir la documentació necessària per a comprovar que l'edició ha estat realitzada en les condicions expressades en la sol·licitud d'ajuda.  
Vuitena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat subvencionada que ha de desenvolupar el beneficiari.  
Novena  
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:  
a) Incompliment de l'obligació de justificació.  
b) Obtenir la subvenció sense complir les condicions requerides per a això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de la base vuitena, quan la subvenció principal siga de la Generalitat Valenciana, pertocarà el reintegrament de l'excés obtingut sobre el cost de l'activitat desenvolupada.  
Deu  
Quan en l'exercici de les funcions d'inspecció o control es deduesquen indicis d'una incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Onze  
La sol·licitud s'ha de presentar amb els documents següents:  
a) Document acreditatiu de la condició d'editor, d'acord amb les exigències de la legislació vigent al seu país.  
b) Dos exemplars de l'obra original, objecte del contracte.  
c) Documentació acreditativa de la conformitat del titular del dret d'autor o justificació de trobar-se l'obra en règim de domini públic.  
f) Formulari degudament complimentat, segons el model que es publica com a annex II en aquesta ordre. La presentació de sol·licituds per a optar a aquestes ajudes implica l'acceptació expressa i formal de les condicions d'aquesta disposició.  
Dotze  
Les sol·licituds es dirigiran al Director General de Política Lingüística i es podran presentar al registre general de la Conselleria de Cultura, Educació i Ciència (Avinguda de Campanar, 32, 46725, València), als serveis territorials de Cultura i Educació d'Alacant, Castelló o València o als centres d'informació de l'Oficina d'informació, Iniciatives i Reclamacions de la Generalitat Valenciana. També es podran cursar davant les representacions diplomàtiques o consulars espanyoles a l'estranger i, en general, per qualsevol dels mitjans previstos en l'article 66 de la Llei de Procediment Administratiu.  
Si els sol·licitants no acompanyassen tota la documentació o la Presentada tingués algun defecte purament formal, la Direcció General de Política Lingüística els demanarà la presentació de la documentació restant o la reparació del defecte, dins el termini de deu dies hàbils, advertint-los que, si no ho fan, s'arxivarà la documentació presentada i perdran els seus drets.  
Tretze  
Es constituirà una comissió presidida pel Director General de Política Lingüística i composta pel Cap de l'Area de Coordinació Lingüística, el Cap del Servei d'Assessorament Lingüístic i Us Oficial del Valencià, la Cap del Servei de Publicacions de la Secretaria General, i el Cap del Servei de Promoció Social i Cultural del Valencià, que actuarà com a secretari.  
Aquesta comissió examinarà les sol·licituds presentades i emetrà l'informe corresponent.  
El Director General de Política Lingüística, vist l'informe de la comissió, farà una proposta al Conseller de Cultura, Educació i Ciència, el qual resoldrà la seua concessió i la quantitat de l'ajuda econòmica.  
Catorze  
Els beneficiaris de les subvencions hauran d'acreditar, prèviament al cobrament, que es troben al corrent de les seues obligacions tributàries i davant la Seguretat Social, d'acord amb allò que disposa l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 05.02.91).  
Quinze  
El termini de presentació d'instàncies serà de vint dies naturals comptadors des de l'endemà de la publicació d'aquesta ordre en el Diari Oficial de la Generalitat Valenciana.  
 ANNEX II  
 Sol·licitud d'ajudes a la traducció i l'edició d'obres literàries (Ordre de 6 de juliol de 1992)  
1. Dades de l'empresa editora  
1.1. Nom o persona jurídica CIF o NIF/DNI   
1.2. Representant o titular jurídic  
Cognoms i nom Càrrec Tel.   
1.3. Adreça Localitat/CP   
1.4. Entitat financera on s'ha de fer l'ingrés en cas de subvenció:  
Banc o Caixa Titular   
Codi entitat /sucursal Núm. de c/c o llibreta   
Adreça Localitat/CP   
2. Dades sobre l'obra a traduir  
2.1. Títol   
2.2. Autor   
2.3. Edició a partir de la qual es realitzarà la traducció   
3. Dades sobre la traducció  
3.1. Llengua a què es tradueix   
3.2. Enumeració d'altres possibles traduccions de l'obra en la mateixa llengua, especificant-ne la data i les característiques:  
Editorial Data   
Característiques   
Editorial Data  
Característiques   
Editorial Data  
Característiques   
3.3. Nom del traductor   
3.4. Traduccions realitzades   
3.5. Nom de la persona que ha de revisar la traducció   
Adreça   
Qualificació professional   
3.6. Pressupost de la traducció en moneda del país a la llengua del qual es tradueix   
   
4. Dades sobre l'edició  
4.1. Tirada prevista   
4.2. Preu previst de venda al públic   
4.3. Area de distribució   
5. Indicació del valor cultural que té la traducció i l'edició de l'obra  
6. Quantitat en pessetes sol·licitada per a la realització de la traducció  
València, d de 1992  
(Signatura de la persona sol·licitant)  
Direcció General de Política Lingüística  
Conselleria de Cultura, Educació i Ciència.


Còpia Permalink ELI